Mavas

Mavas — Azərbaycan Respublikasının Qarabağ iqtisadi rayonunun Xocavənd rayonunun təqribən Qırmızı Bazar qəsəbə inzibati ərazi dairəsinin ərazisində keçmişdə mövcud olmuş kənd. Toponimikası Mavas– Xocavənd rayonunda kənd adı. Kənd Yuxari Qarabagın Çiləbörd kəndindən çıxmış ailələrin Mavas adlı dağın ətəyində saldıqları məntəqədir. Başqa məlumata görə Türkiyənin Diyarbəkir mahalından gəlmə ermənilərin kəndidir. Mavas dağının adındandır. Mavas– Xocavənd rayonunda dağ adı. Mənbədə dağın adı "Mavas–Xirxan" kimidir. "Albaniya tarixi" əsərində Mivs kimidir ("Albaniya tarixi"). Fars dilində məvə " dayanacaq", "pənahlıq" sözündəndir. Tarixi Azərbaycan SSR Ali Sovetinin Rəyasət Heyətinin 28 sentyabr 1979-cu il tarixli Fərmanı ilə Mavas kəndi əslində mövcud olmadığına görə o vaxtkı Martuni rayonu Qırmızı Bazar qəsəbə Sovetinin yaşayış məntəqələri siyahısından çıxarılmaq haqqında o vaxtkı Dağlıq Qarabağ Muxtar Vilayəti Xalq Deputatları Sovetinin İcraiyyə Komitəsinin qərarı təsdiq edilmişdi. Ermənistan Respublikası Silahlı Qüvvələri tərəfindən 2 oktyabr 1992-ci ildə işğal edilmişdir. Kənd ərazisi 19–20 sentyabr 2023-cü ildə aparılan lokal xarakterli antiterror əməliyyatları nəticəsində yenidən Azərbaycan Respublikasının suverenliyinə qayıtmışdır. Həmçinin bax Xocavənd rayonu Xarici keçid http://xocavend-ih.gov İstinadlar